  Виталий Пронин Брангурт песянайёс туннэ нош ик Сочие кошкизы, соос Олимпиадаез ворсанэ пыриськозы.Кызьы вераз коллективлэн кивалтӥсез Ольга Туктарева, Брангуртын арлы быдэ асьсэлэн олимпиадазы ортче. Нылпиос, егит семьяос, гурт калык отчы пыриське. Биатлонъя ӵошатско, 1 иськеме бызё, ыбылӥсько винтовкаысь - шаръёс шоры. «Брангурт песянайёс» пӧлысь одӥгез - Галина Конева - та ужрадэ спортсмен чот пыриське ке, мукет песянайёс пельнянь кутыны я ӝук пӧзьтыны юртто. Ӵошатсконын вормисьёсты синпель кузьымъёсын пусъё. Гурт олимпиадазэс туэ Тол келянэн огазеяны малпало.Валентина Емельянова Туспуктэм: fotoden.info Теги: Брангуртысьпесянайёс Сочи  